Argentina terma jamoasi hujumchisi Lionel Messining diskvalifikatsiyasi qisqartiriladi, deya xabar bermoqda La Nacion nashri. Manba bergan xabarga ko‘ra, agar futbolchi o‘zining apellyatsiyasi ko‘rib chiqiladigan yig‘ilishda tashrif buyursa FIFA uning to‘rt uchrashuvlik diskvalifikatsiyasini 2tagacha qisqartirilishi mumkin. Agar Messi bitta o‘yinni o‘tkazib yuborganini hisobga olsak, jazo yengillashtirilsa, u yana bitta uchrashuvni o‘tkazib yuborishi kerak bo‘ladi. Eslatib o‘tamiz, «Barselona»ning 29 yoshli hujumchisi o‘yin vaqtida hakamga nisbatan haqoratli so‘zlarni ishlatgani uchun 4 o‘yinga diskvalifikatsiya qilingandi. FIFA ijroqo‘mining yig‘ilishi 4 may kuni Tsyurixda bo‘lib o‘tadi.